Melpomene

Melpomene (gresk: Μελπομένη; «å synge» eller «den som er melodiøs») er i henhold til gresk mytologi en av de ni musene, og Melpomene var opprinnelig gudinne for musikk, sang og dans, men i klassisk tid da hver av musene fikk tilskrevet særegne kunstneriske eller litterære sfærer ble Melpomene navngitt som muse for det tragiske drama.«Melpomene», Theoi Project Hennes navn er avledet fra det greske verbet melpô eller melpomai i betydningen «å feire med sang og dans».

Som muse for tragedien ble Melpomene framstilt i billedkunsten ved å holde en tragediemaske eller et sverd, og tidvis bar hun en krans av eføy og bar sko kalt for kothornos«Cothurnus», Wiktionary Eføykransen, sammen med vindruer, henspeilte på Dionysos, en gud assosiert med festivaler og teater.

Melpomene er som sine åtte søstre datter av Zeus og Mnemosyne. I gresk og romersk poesi var det tradisjon å påkalle gudinnen for å kunne dikte vakre lyriske fraser, se Horatius' Oder.Seward, Anna: «Ode to Melpomene»  i: Gentleman's Magazine 55 (November 1785) 906.Horace: The Odes Book III. Sitat: «as the first to re-create Aeolian song / in Italian verse. Melpomene, take pride, / in what has been earned by your merit, and, Muse, / willingly, crown my hair, with the Delphic laurel.»

 Musene 
De ni muser er:
 Erato (lyrisk diktning)
 Evterpe (elegisk diktning)
 Kalliope (episk diktning)
 Kleio (historieskrivning)
 Melpomene (tragedie) 
 Polyhymnia (mimisk kunst) 
 Terpsikhore (dans)
 Thalia (komedie) 
 Urania (astronomi)

 Galleri 

 Referanser 

 Eksterne lenker 

 «Melpomene», Theoi Project
 Warburg Institute Iconographic Database , database med ca 50 bilder av Melpomene

Kategori:Muser
Kategori:Kunstgudinner